

        Magyar Szeretetlánc – dramatizálható vers

Hang: 
Tudom én ám, mit kell tenni, annak, ki jó akar lenni!

Mindig az legyen eszében, Jézusnak teszi, amit tesz!

Aki ezt jól megjegyzi, sohasem tud rosszat tenni.

Mert azt, kit szeret, ki bántaná? Nem inkább a kedvében jár?!

Hang:

Kik Jézust nagyon szeretik, szeretet láncot fűznek neki.

Egy-egy láncszem egy-egy kis jótett, mégis átéri a földet.

Nem tudjátok, hogy lehet ez? Hallgassátok, elmesélem!

Mesélő: 
A mennyország nagy kapuján sok kicsi kéz kopogott.

Jött Szent Péter, s kinyitotta a kis rácsos ablakot.

Sok-sok fiút, s leányt látott hosszú sorba állva.

Láncot fűzve- kezet fogva, a végét nem is látta.

Csodálkozva szólt szent Péter: Mit kerestek gyerekek?

Mind: 
SZENT MIKLÓSHOZ JÖTTÜNK VOLNA, ŐT KERESSÜK, ITT VAN-E?

Péter: Rögtön hívom, rögön itt lesz, türelemmel várjátok!

Mesélő: Nyílik már a fényes ablak, Miklós püspök néz ki rajta:

Miklós: Nos gyerekek, mért jöttetek? Segítségre van szükségtek?

Mind: SZÉPEN KÉRÜNK MIKLÓS PÜSPÖK, 

HOGY MÁR MIHOZZÁNK IS ELJÖJJ!

LÁNCOT FŰZTÜNK SZERETETBŐL, LÁSD IDÁIG ELÉR, 

HOGYHA TETSZIK, FOGD MEG TE IS A LÁNC UTOLSÓ SZEMÉT!

/ének/ Daloljunk az Úrnak 4./

Tégy jót, néki teszel minden jót az bármi semmiség, mert mint ismeretlen testvér más-más arccal néz felénk! VEDD MÁR ÉSZRE, HOGY KÖZTÜNK JÁR-KEL AZ ÚR!

1. Kistestvéremre vigyáztam, játszottam vele, és mesét olvastam... 

Vedd már észre...

2. Első szóra szót fogadtam, anyuval együtt főztem, mosogattam...

Vedd már észre...

3. Apunak szívesen segítettem, behordtuk az összes fát, szenet!

Vedd már észre...

4. Meglátogattuk a nagymamát és jót beszélgettünk, pedig nem is beteg most.

Vedd már észre...

5. A szomszéd néninek vásároltam, és máskor is segíthetek majd, azt mondta.

Vedd már észre...

6. Együtt tanulok az osztálytársammal, és egy kicsit jobbak már a jegyei

Vedd már észre...

7. Mindennap megmosolyogtatom aput és anyut az adventben.

Vedd már észre...

Mind: LÁNCOT FŰZTÜNK SZERETETBŐL, LÁSD IDÁIG ELÉRT, HOGYHA TETSZIK, FOGD MEG TE IS A LÁNC UTOLSÓ SZEMÉT!

Mikulás: Szép ez a lánc és értékes, fűzzétek csak tovább,

Így terjed majd égen- földön szeretet és boldogság.

Szent Péter is ajtót nyit majd, a jutalom ez lesz,

Nyitva áll a szép mennyország, hisz kulcsa a szeretet!

